./data/phi0914/phi00123/phi0914.phi00123.perseus-lat1.xml
Titus Livius (Livy)
cum percontando in uicem cognitum esset       consulem Cumis esse, naues Cumas adpulsae captiuique ad consulem deducti et       litterae datae   consul litteris Philippi atque       Hannibalis perlectis consignata omnia ad senatum itinere terrestri misit,       nauibus deuehi legatos iussit   cum eodem fere       die litterae legatique Romam uenissent et percontatione facta dicta cum scriptis       congruerent, primo grauis cura patres incessit, cernentes quanta uix       tolerantibus Punicum bellum Macedonici belli moles instaret;  cui tamen adeo non succubuerunt ut extemplo       agitaretur quemadmodum ultro inferendo bello auerterent ab Italia hostem             captiuis in uincula condi iussis       comitibusque eorum sub hasta uenditis, ad naues uiginti quinque, quibus           P UaleriusFlaccus praefectus praeerat, uiginti ltquinquegt [paratis] alias decernunt             his comparatis deductisque et additis       quinque nauibus, quae aduexerant captiuos legatos,  triginta naues ab Ostia Tarentum profectae, iussusque P Ualerius militibus Uarronianis, quibus L Apustius legatus Tarenti praeerat, in naues impositis quinquaginta quinque       nauium classe non tueri modo Italiae oram sed explorare de Macedonico bello;            si congruentia litteris legatorumque       indiciis Philippi consilia essent, ut M Ualerium praetorem litteris certiorem faceret,  isque L Apustio legato exercitui praeposito Tarentum ad classem profectus primo       quoque tempore in Macedoniam transmitteret daretque operam ut Philippum in regno       contineret   pecunia ad classem tuendam       bellumque Macedonicum ea decreta est, quae Ap Claudio in Siciliam missa erat ut redderetur Hieroni regi; ea per L Antistium legatum Tarentum est deuecta   simul ab Hierone missa ducenta milia       modium tritici et hordei centum